ચાલુ નાણાકીય વર્ષની શરૂઆતથી અત્યાર સુધીમાં બેન્ચમાર્ક નિફ્ટીની સરખામણીમાં નિફ્ટી ફાર્મા ઇન્ડેક્સે ચડિયાતો દેખાવ નોંધાવ્યો છે. જેમ કે એપ્રિલ મહિનાની શરૂથી ગુરુવાર સુધીમાં નિફ્ટીમાં 14.08 ટકાનો સુધારો જોવા મળી રહ્યો છે. જ્યારે નિફ્ટી ફાર્મા 26.62 ટકાનો નોંધપાત્ર સુધારો દર્શાવી રહ્યો છે. વ્યક્તિગત ફાર્મા શેર્સની વાત કરીએ તો તેઓ ૧૦૮ ટકા સુધીનો ઉછાળો સૂચવી રહ્યા છે. શેરબજાર પર લિસ્ટેડ મોટા ભાગના ફાર્મા શેર્સે અન્ય મિડ-કેપ્સની સરખામણીમાં સારો દેખાવ નોંધાવ્યો છે.